Diari Oficial de la Generalitat Valenciana


Sumari del DOGV 9642, del 18-07-2023 (2023/8163)

RESOLUCIÓ d'11 de juliol de 2023, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat d'ATMV i es modifiquen les seues condicions d'ús per a joves.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8163


Data del document
:   11-07-2023

Organisme emissor
:   Autoritat de Transport Metropolità de València

Tipus de document
:   Resolució

Anàlisi jurídica

 Descriptors 

:   * Autoritat de Transport Metropolità de València
    * tarifa de transport

RESOLUCIÓ d'11 de juliol de 2023, de la presidenta del Consell d'Administració de l'Autoritat de Transport Metropolità de València, per la qual es modifica la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat d'ATMV i es modifiquen les seues condicions d'ús per a joves. [2023/8163]  
  
  
  
La Resolució de 25 de gener de 2022 així com la Resolució de 2 de març de 2023, de la presidenta del Consell d'Administració de la Autoritat de Transport Metropolità de València, per la qual s'aproven les tarifes i els títols de transport de coordinació o d'integració i d'altres títols propietat de la Autoritat de Transport Metropolità de València, en l'apartat quart. Reduccions, punt 2, preveu que el Consell d'Administració de la ATMV puga acordar per motius justificats reduccions ocasionals totals o parcials respecte del preu dels diferents títols regulats en aquesta resolució, inclòs el títol Temporalitat, així com canvis de les seues condicions d'ús, podent anar dirigit a col·lectius específics. Al seu torn en el punt 3 es disposa que aquestes mesures siguen aplicables per raons associades a mesures puntuals de foment i conscienciació ciutadana de la mobilitat sostenible.  
Mitjançant Resolució de 5 d'octubre de 2022, de la presidenta del Consell d'Administració de l'Autoritat de Transport Metropolità de València, per la qual s'acorda la gratuïtat o reducció total temporal del preu de venda al públic del títol SUMA Temporalitat, propietat de ATMV, i es modifiquen les seues condicions d'ús per a joves (DOGV 07.10.2022) es va establir aquesta gratuïtat des del 9 d'octubre al 31 de desembre de 2022 per al col·lectiu de joves de fins a 30 anys, inclusivament, en el moment de la seua sol·licitud.  
Així mateix, mitjançant Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València, es va acordar estendre aquesta gratuïtat o reducció total temporal del preu de venda al públic del títol SUMA Temporalitat fins al 31 de juliol de 2023, per al col·lectiu de joves de fins a 30 anys, inclusivament, en el moment de la seua sol·licitud.  
Les circumstàncies que van motivar la posada en marxa així com l'extensió de la mesura continuen vigents, en concret un context d'alts preus de l'energia i combustibles i la necessitat de coadjuvar per a fer front a situacions de vulnerabilitat social i econòmica, la qual cosa justifica prolongar la mesura.  
En exercici de la potestat tarifària atribuïda per l'article 90.5.e de la Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat i per l'article 2.e i 8.1.c) del Decret 81/2017, de 23 de juny, del Consell, amb l'acord previ del Consell d'Administració de ATMV, de data 11 de juliol de 2023, resolc:  
  
Primer. Objecte  
Modificar el punt 1 de l'apartat primer. Objecte, de la Resolució de 28 de desembre de 2022, de la presidenta del Consell d'Administració de l'Autoritat de Transport Metropolità de València (ATMV) per la qual s'acorda la gratuïtat o reducció total temporal del preu de venda al públic del títol SUMA Temporalitat propietat de ATMV i es modifiquen les seues condicions d'ús per a joves (DOGV 30.12.2022), que queda així:  
1. Aprovar la gratuïtat o reducció total del preu de venda al públic del títol de coordinació SUMA Temporalitat per al col·lectiu de joves de fins a 30 anys, inclusivament, en el moment de la seua sol·licitud, que serà efectiva des de l'1 de gener fins al 31 de desembre de 2023, inclusivament.  
  
Segon. Entrada en vigor  
La present Resolució entrarà en vigor el dia de la seua signatura, serà objecte de publicació en el Diari Oficial de la Generalitat Valenciana (DOGV) i els títols Temporalitat per a joves podran ser objecte de validació des de l'1 d'agost de 2023.  
Contra la present resolució, que exhaureix a via administrativa, de conformitat amb el que es disposa per l'article 114.c de la Llei 39/2015, d'1 d'octubre, del procediment administratiu de les administracions públiques, les persones interessades podran interposar els recursos següents:  
a) Potestativament, el recurs de reposició davant el Consell d'Administració de la ATMV, en el termini d'un mes a comptar des de l'endemà de la publicació d'aquesta resolució, de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu de les administracions públiques, i l'article 22.3 del Decret 81/2017, de 23 de juny, del Consell, pel qual s'aprova el Reglament de l'Autoritat de Transport Metropolità de València.  
  
b) Directament el recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució, de conformitat amb el que disposen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 11 de juliol de 2023.- La presidenta del Consell d'Administració de ATMV: Rebeca Torró Soler.